stanford-oval/wikipedia huggingface dataset:
SSRI-lääkkeiden jälkeinen seksuaalitoimintojen häiriö
Aiheuttajat

Oireyhtymän syytä ei tällä hetkellä tiedetä eikä sille mahdollisesti altistavia riskitekijöitäkään tunneta. Aiheesta tehdään kuitenkin tutkimusta ja siitä on jo esitetty useita teorioita. Näitä ovat esimerkiksi dopamiinin ja serotoniinin väliset vuorovaikutukset, geeniekspression muutokset epigeneettisten mekanismien kautta sekä erilaisten reseptorien kuten 5-HT:n aktiivisuuksien väheneminen. Vuonna 2022 oireyhtymää tutkineen professori David Healyn ylläpitämän RxISK-sivuston mukaan yhteensä 36 suomalaispotilaan joukolla oli todettu hermovaurioita. Isossa-Britanniassa aloitettiin tästä syystä tutkimus, jossa pyritään selvittämään, voidaanko niitä havaita myös paikallispotilailla. Vaikka vaurioita todettaisiinkin, varsinainen syy löydöksille olisi kuitenkin edelleen tuntematon.
Sateenkaarifilmi

| Sateenkaarifilmi Oy |
| --- | --- |
Perustettu:  1979
Infobox OKVirheellinen NIMI-arvo: 
Sateenkaarifilmi Oy on vuonna 1979 perustettu elokuvaohjelmien valmistamista toimialanaan harjoittava yritys. Yhtiön toiminta lakkasi vuonna 1999.
Yhtiön tuottamia elokuvia

| Sateenkaarifilmi Oy:n tuottamat pitkät elokuvat> Vuosi | Sateenkaarifilmi Oy:n tuottamat pitkät elokuvat> Nimi | Sateenkaarifilmi Oy:n tuottamat pitkät elokuvat> Ohjaaja | Sateenkaarifilmi Oy:n tuottamat pitkät elokuvat>  |
| --- | --- | --- | --- |
| 1980 | Täältä tullaan, elämä! | Tapio Suominen |  |
| 1981 | Syöksykierre | Tapio Suominen |  |
| 1982 | Aidankaatajat | Olli Soinio |  |
| 1983 | Iso vaalee | Veikko Kerttula |  |
| 1983 | Koomikko | Matti Ijäs |  |
Aiheesta muualla

Elonet
Seondeok

Seondeok (hangul: 선덕; hanja: 善德; noin 606–647) oli nykyisessä Koreassa sijainneen Sillan valtakunnan hallitseva kuningatar vuosina 632–647
Seondeok vahvisti buddhalaisuuden asemaa valtakunnassaan ja rakennutti kuuluisan Cheomseongdaen observatorion.
Seondeok peri valtaistuimen isältään kuningas Jinpyeongilta aikana, jolloin Silla kukoisti taloudellisesti, ja sillä oli mahdollisuus laahjeta naapureiden Baekjen ja Goguryeon alueille. Hän vahvisti liittolaissuhteita Tang-dynastian hallitseman Kiinan kanssa. Armeijoiden yhteiset hyökkäykset kuitenkin torjuttiin, ja Silla valtasi naapurinsa vasta 660-luvulla.
Yhdeksän metriä korkea Cheomseongdaen observatorio on edelleen jäljellä Sillan pääkaupungissa Gyeongjussa. Se on rakenteeltaan aurinkokello, ja sen eteläseinällä olevasta ikkunasta paistaa sisään kesäpäivän tasauksen aikaan. Sen ympärillä on luultavasti ollut muita tähtitieteeseen ja tieteeseen ylipäänsä liittyviä rakennuksia. Observatorion rakenteesta on haettu myös Seondeokin henkilöön liittyvää symboliikkaa.
Sayed Hasan Rezai

| Mitalit> Maa:   Afganistan.Miesten taekwondo.MM-kilpailut  | Mitalit> Maa:   Afganistan.Miesten taekwondo.MM-kilpailut  | Mitalit> Maa:   Afganistan.Miesten taekwondo.MM-kilpailut  | Maa:   Afganistan> Miesten taekwondo. |
| --- | --- | --- | --- |
|  Pronssia | Kööpenhamina 2009 | 58 kg |  |
Sayed Hasan Rezai (s. 5. kesäkuuta 1990) on afganistanilainen taekwondoin.
Rezai sai junioreiden MM-pronssia alle 63 kg:n painoluokassa Izmirissä 2008. Aikuisten MM-kilpailuissa hän saavutti pronssia 58 kg:n sarjassa Kööpenhaminassa 2009. Voitettuaan neljä ottelua hän hävisi välierässä meksikolaiselle Damián Villalle pistein 2–5. Gyeongjun MM-kilpailuissa 2011 hän putosi jatkosta hävittyään ensimmäisen ottelunsa.
Savukolibrit

| Savukolibrit |
| --- | --- |
 Leveänokkakolibri
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Savukolibrit Cynanthus  Swainson, 1827
Katso myös
   Savukolibrit Wikispeciesissä   Savukolibrit Commonsissa 
Infobox OKNimi-testi OK: 
Savukolibrit (Cynanthus) on kolibrien heimoon kuuluva lintusuku. Sukuun kuuluu kaksi nearktisella alueella elävää lajia.
Savukolibrilajit

Savukolibri (Cynanthus sordidus)
Leveänokkakolibri (Cynanthus latirostris)
Sabrina, teininoita

| Sabrina, teininoita> Sabrina, the Teenage Witch |
| --- | --- |

Tyyli:   fantasia  tilannekomedia 
Kestoaika:  22 minuuttia
Luoja(t):  Neil Scovell
Pääosissa:   Melissa Joan Hart  Caroline Rhea  Beth Broderick  Nate Richert  Jenna Leigh Green  Michelle Beaudoin  Paul Feig  Lindsay Sloane  Alimi Ballard  Martin Mull  China Jesusita Shavers  David Lascher  Jon Huertas  Trevor Lissauer  Elisa Donovan  Soleil Moon Frye  Andrew Walker  Bumper Robinson  John Ducey  Diana-Maria Riva 
Alkuperämaa:   Yhdysvallat
Alkuperäiskieli:  englanti
Verkko:   ABC (1996-2000)  The CW (2000-2003)  Yle TV2 (2000-2004) 
Esitetty:  27. syyskuuta 1996 – 24. huhtikuuta 2003
Tuotantokausia:  7
Jaksoja:  163 + 2 TV-elokuvaa
Tuotanto
Vastaava(t) tuottaja(t):   Paula Hart (koko juokso)  Neil Scovell (1996-1997)  Miriam Trogdon (1997-1998)  Carrie Honigblum & Renee Phillips (1999-2000)  Bruce Ferber (2000-2002)  David Babcock (2002-2003) 
Tuotantoyhtiö(t):   Archie Comics  Hartbreak Films  Finishing the Hat Productions (kausi 1)  Viacom Entertainment 
Aiheesta muualla
IMDb
Sabrina, teininoita (Sabrina, the Teenage Witch) on yhdysvaltalainen tilannekomediasarja, joka perustuu samannimiseen sarjakuvaan. Televisiosarjan pohjalta on tehty myös muutama elokuva sekä piirrossarja Sabrina.
Näyttelijät

| 0 | 1 | 2 |
| --- | --- | --- |
|  Melissa Joan Hart  | … |  Sabrina Spellman   |
|  Caroline Rhea  | … |  Hilda Spellman (1996–2002)   |
|  Beth Broderick  | … |  Zelda Spellman (1996–2002)   |
|  Nick Bakay  | … |  Salem Saberhagen   |
|  Nate Richert  | … |  Harvey Kinkle (1996–2000, 2001–2003)   |
|  Michelle Beaudoin  | … |  Jennifer ”Jenny” Kelley (1996–1997)   |
|  Lindsay Sloane  | … |  Valerie Birkhead (1997–1999)   |
|  Jenna Leigh Green  | … |  Libby Chessler (1996–1999)   |
|  Paul Feig  | … |  Mr. Eugene Pool (1996–1997)   |
|  Martin Mull  | … |  Principal Willard Kraft (1997–2000)   |
|  China Shavers  | … |  Dreama (1999–2000)   |
|  Jon Huertas  | … |  Brad Alcerro (1999–2000)   |
|  Alimi Ballard  | … |  Quizmaster Albert (1997–1998)   |
|  David Lascher  | … |  Josh (1999–2002)   |
|  Trevor Lissauer  | … |  Miles Goodman (2000–2002)   |
|  Soleil Moon Frye  | … |  Roxie King (2000–2003)   |
|  Elisa Donovan  | … |  Morgan Cavanaugh (2000–2003)   |
|  John Ducey  | … |  Leonard (2002–2003)   |
|  Diana-Maria Riva  | … |  Annie (2002–2003)   |
|  Bumper Robinson  | … |  James (2002–2003)   |
|  Andrew Walker  | … |  Cole (2002–2003)   |
|  Dylan Neal  | … |  Aaron Jacobs (2003)   |
Sarjakuva

Sabrina esiintyi ensimmäisen kerran Archie's Madhouse -sarjakuvalehden numerossa 22 vuonna 1962. Hahmon pohjalta luodun sarjakuvan muita henkilöitä olivat alun perin täti Hilda, poikaystävä Harvey ja suippokorvainen Ambrose-serkku. Zelda-täti esiintyi huomattavasti harvemmin. Tädit näyttivät perinteisemmiltä noidilta hattuineen, syylineen ja taikapatoineen. Myös muita tätejä on esiintynyt silloin tällöin. Salem-kissa tuli myöhemmin mukaan taustalle. 1990-luvulla sarjan henkilöitä päivitettiin TV-sarjaa vastaaviksi.
Sabrina tapaa usein Archie-kustantamon sarjakuvien muita hahmoja, kuten Justusta ystävineen, vaikka nämä eivät esiinny TV-sarjassa.
Aiheesta muualla

Sabrina, teininoita (tv-sarja) Internet Movie Databasessa (englanniksi)
Sabrina, teininoita (tv-elokuva) Internet Movie Databasessa (englanniksi)
Sarakinó

Sarakinó (kreik. Σαρακηνό) voi viitata seuraaviin paikkoihin Kreikassa:
Sarakinó, vuori Kreetan saarella
Sarakinó, saari Pohjoisten Sporadien saariryhmässä lähellä Skýrosta
Saráki eli Sarakinó, saari Dodekanesian saariryhmässä lähellä Leipsoíta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sarakinó”, voi hakea sivunnimihaulla, laajalla sivunnimihaulla tai tekstihaulla.
Ruotsin kansalliskirjasto

Kungliga biblioteket.
Ruotsin kansalliskirjasto (ruots. Kungliga biblioteket, KB, "kuninkaallinen kirjasto") on Ruotsin kuningaskunnan kansalliskirjasto. Se arkistoi Ruotsissa painettua ja julkaistua kirjallisuutta. Tämä tehtävä sille langetettiin vuonna 1661, jolloin kirjasto sai kansalliskirjaston aseman. Tieteellisenä kirjastona sillä on myös suuret kokoelmat ulkomaista kirjallisuutta. Kirjasto on sijainnut vuodesta 1878 nykyisellä paikallaan Tukholman Humlegårdenissa, arkkitehti Gustaf Dahlin suunnittelemassa rakennuksessa. Kävijöitä kirjastolla on vuosittain noin 170 000, ja siellä on työntekijöitä 374 (2009). Kirjaston kokoelmat ovat noin 90 hyllykilometrin suuruiset.
Kirjasto hankkii, säilyttää ja asettaa käyttöön Ruotsissa julkaistavat äänitteet, kuvamateriaalin ja painotuotteet.
Kirjaston kokoelmat ovat avoinna kaikille, mutta toiminta suuntautuu ensisijaisesti tutkijoille. Ruotsalaisen kokoelman aineistoja ei saa lainata kotiin, vaan ne ovat käytettävissä kirjaston lukusaleissa. Suurinta osaa aineistosta säilytetään kirjavarastoissa, joista asiakas voi tilata ne käyttöönsä.
Kansalliskirjasto on valtion viranomainen, joka kuuluu koulutusministeriön alaisuuteen. Kirjasto on myös humanistinen tutkimuskirjasto, joka ostaa tutkimuskirjallisuutta monella kielellä.
Kokoelmat

Kirjaston kokoelmissa on runsaat 20 miljoonaa yksikköä. Kirjojen lisäksi ne sisältävät muun muassa julisteita, sanomalehtiä, käsikirjoituksia ja mainospainotuotteita. Audiovisuaaliset kokoelmat käsittävät yli 7 miljoonaa tallennettua tuntia. Kirjasto ylläpitää henkilöarkistoja, muun muassa Astrid Lindgrenin, August Strindbergin ja Dag Hammarskjöldin arkistot kuuluvat kokoelmiin.
Vapaakappaleet

Nykyisen vapaakappalelain mukaan tulee Ruotsissa levitettävien painotuotteiden julkaisijoiden lähettää yksi kappale kutakin julkaisua Kansalliskirjastoon ja kuuteen muuhun tutkimuskirjastoon. Musiikin, elokuvien, TV- tai radio-ohjelmien julkaisijoiden tulee vastaavalla tavalla toimittaa kopiot kirjastoon. Joissakin tapauksissa tämä koskee kuitenkin vain osaa lähetyksistä.
Laki pohjautuu vuoden 1661 virasto-ohjesääntöön, joka velvoitti kaikkia kirjanpainajia Ruotsissa lähettämään kaksi kappaletta kutakin painotuotetta, toisen Valtionarkistoon ja toisen Kansalliskirjastoon. Lain tarkoitus oli pikemminkin valvoa mielipiteenmuodostusta kuin säilyttää dokumentteja jälkimaailmalle.
Kirjastoyhteistoiminta

Kansalliskirjasto vastaa korkea-asteen koulutuksen ja tutkimuksen tietohuollosta. Tämä tarkoittaa muun muassa keskitettyjä käyttöoikeusneuvotteluita, jotta pääsy eri tietokantoihin helpottuisi.
Kirjasto koordinoi lukuisia asiantuntija- ja työryhmiä, jotka työskentelevät kirjastoalaa koskevien kysymysten parissa. Niitä ovat esimerkiksi digitalisointi, luokitusjärjestelmät ja yhteisluettelo Libris. Myös koulutusta järjestetään ja kirjastotoimintaan liittyviä hankkeita tuetaan.
Asiointi kirjastossa

Kansalliskirjasto sijaitsee Humlegårdenin puistossa Tukholman keskustassa. Kirjasto on avoinna kaikille. 18 vuotta täyttäneellä, voimassa olevan henkilötodistuksen haltijalla on lupa lainata. Henkilöihin, jotka eivät asu Ruotsissa tai joilla ei ole ruotsalaista henkilötunnusta, sovelletaan erityisiä sääntöjä.
Kirjavarkaus

Kirjaston työntekijä varasti kirjastosta vuosina 1995–2004 kymmeniä arvoteoksia, joita hän myi myyn muassa saksalaisen huutokauppakamarin kautta. Osa päätyi Yhdysvaltoihin, josta niistä kaksi palautettiin kesäkuussa 2015. Palautetut teokset ovat italialaisen arkkitehdin Niccola Sabbatinin ja saksalaisen fyysikon Christopher Scheinerin teokset. Jesper Huor teki tapauksesta radiodokumentin, joka palkittiin Stora Radiopriset -palkinnolla.
Aiheesta muualla

Wikimedia Commonsissa on kuvia tai muita tiedostoja aiheesta .
Kansalliskirjaston verkkosivut
Kirjastotietokanta Libris
Ruotsalainen mediatietokanta (SMDB)
Käsikirjoitusten digitointi Codex Gigas
Sayaka Takahashi

| Sayaka Takahashi> 高橋 沙也加 |
| --- | --- |
 Takahashi kuvassa vasemmalla vuonna 2017
Henkilötiedot
Syntynyt: 29. heinäkuuta 1992 (ikä 32) Kashihara, Japani
Kansalaisuus:   Japani
Sulkapalloilija
Pituus:  168 cm
Kätisyys:  Vasen
| Mitalit> Maa:   Japani.Naisten sulkapallo.AM-kilpailut  | Mitalit> Maa:   Japani.Naisten sulkapallo.AM-kilpailut  | Mitalit> Maa:   Japani.Naisten sulkapallo.AM-kilpailut  | Maa:   Japani> Naisten sulkapallo. |
| --- | --- | --- | --- |
|  Pronssia | Taipei 2013 | Kaksinpeli |  |
|  Pronssia | Gimcheon 2014 | Kaksinpeli |  |
Sayaka Takahashi (jap. 高橋 沙也加, Takahashi Sayaka, s. 29. heinäkuuta 1992 on japanilainen sulkapalloilija.
Takahashi on kilpaillut vuodesta 2009 lähtien, jolloin osallistui Osakan kansainväliseen turnaukseen. Ensimmäiset turnausvoittonsa hän saavutti vuonna 2012, jolloin hän voitti Itävallan, Osakan, Malediivien ja Skotlannin kansainvälisen haastajaturnauksen. Vuonna 2013 hän voitti Australian avoimen turnauksen sekä oli kolmas Aasian-mestaruuskilpailujen kaksinpelissä. Vuonna 2014 Takahashi voitti Saksan avoimen turnauksen kaksinpelin sekä oli jälleen kolmas Aasian-mestaruuskilpailujen kaksinpelissä. Vuonna 2015 Takahashi voitti Portugalin ja Osakan kansainvälisen turnauksen. Vuonna 2016 ainoa turnausvoitto oli Malesian kansainvälisen haastajaturnauksen voitto. Vuonna 2017 hän voitti Portugalin kansainvälisen turnauksen, Osakan kansainvälisen haastajaturnauksen sekä Vietnamin avoimen turnauksen. Vuonna 2018 Takahashi voitti Sveitsin, Singaporen ja Uuden-Seelannin avoimen turnauksen sekä Akitan masters-turnauksen.
Huhtikuussa 2021 Takahashi oli BWF:n naisten kaksinpelirankingin 15. Hänen uransa paras rankingsijotus on 10.
Sarakinó (vuori)

| --- | --- |
Sijainti:  Iraklion ja Lasíthi, Kreeta, Kreikka
Vuoristo:  Lasíthi
Korkeus merenpinnasta:  1 586 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Sarakinó (kreik. Σαρακηνό, myös Sarakinós, Σαρακηνός) on vuori Lasíthi- eli Díkti-vuorilla Kreetan saarella Kreikassa. Sen korkeus on 1 586 metriä.
Sarakinó-vuori sijaitsee Lasíthin ylätasangon lounaispuolella Iraklionin alueyksikön Minóa Pediádan kunnan ja Lasíthin alueyksikön Oropédio Lasithíoun kunnan rajalla.
Sarakinó (saari)

| --- | --- |
Sijainti:  38°45′20″N, 24°36′44″E, Skýros Euboia, Keski-Kreikka Kreikka
Saariryhmä:  Pohjoiset Sporadit
Korkein kohta:  131  m 
Pinta-ala:  3,4 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Sarakinó (kreik. Σαρακηνό) on pieni Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Skýroksen saaren eteläpuolella. Skýroksen ja Sarakinón erottaa noin 600 metriä leveä salmi. Saaren pinta-ala on 3,4 neliökilometriä ja se on asumaton (vuonna 2011). Hallinnollisesti Sarakinó kuuluu Skýroksen kuntaan, Euboian alueyksikköön ja Keski-Kreikan alueeseen.
Salamajärvi

Salamajärvi on kylä Perhon kunnassa Keski-Pohjanmaalla. Kylällä on myös samanniminen järvi. Perhon keskustasta kylälle on matkaa noin 20 km.
Salamajärven kylä sijaitsee Perhon kirkonkylältä Kinnulaan johtavan yhdystien 7520 varrella, Suomenselän vedenjakaja-alueella. Tien eteläpuolella on Salamajärven kansallispuisto.
Aiheesta muualla

Salamajärvi-Mökälä[vanhentunut linkki]. Kaustisen seutukunta.
Sabrina: Pimeällä puolella

| Sabrina: Pimeällä puolella> Chilling Adventures of Sabrina |
| --- | --- |

Tyyli:  kauhu draama
Kestoaika:  49–63 minuuttia
Kehittäjä(t):  Roberto Aguirre-Sacasa
Pääosissa:   Kiernan Shipka  Ross Lynch  Lucy Davis  Chance Perdomo  Michelle Gomez  Jaz Sinclair  Tati Gabrielle  Adeline Rudolph  Richard Coyle  Miranda Otto 
Alkuperämaa:   Yhdysvallat
Alkuperäiskieli:  englanti
Verkko:   Netflix  Netflix
Esitetty:  26. lokakuuta 2018  – 31. joulukuuta 2020 
Tuotantokausia:  4 (osaa)
Jaksoja:  36
Tuotanto
Tuottaja(t):   Matthew Barry  Craig Forrest 
Vastaava(t) tuottaja(t):   Roberto Aguirre-Sacasa  Lee Toland Krieger 
Ohjaaja(t):   Rob Seidenglanz  Maggie Kiley  Lee Toland Krieger 
Käsikirjoittaja(t):   Donna Thorland  Matthew Barry 
Säveltäjä(t):  Adam Taylor
Tuotantoyhtiö(t):  Warner Bros. Television
Aiheesta muualla
Virallinen sivusto
IMDb 
Sabrina: Pimeällä puolella (Chilling Adventures of Sabrina) on yhdysvaltalainen Roberto Aguirre-Sacasan luoma kauhusarja. Se perustuu vuonna 2014 alkaneeseen sarjakuvaan Chilling Adventures of Sabrina, joka taas perustui Archie Comicsin sarjakuvista tuttuun Sabrina Spellman -hahmoon. Samaan hahmoon perustuu vuosina 1996–2003 esitetty nuortensarja Sabrina, teininoita.
Sarjan päänäyttelijä Kiernan Shipka esittää Sabrinaa, joka on juuri 16 vuotta täyttänyt puoliksi ihminen ja puoliksi noita. Hänen tavoitteenaan on navigoida kuolevaisten teinimaailman ja noitasukunsa perinnon, Yön kirkon, välillä.
Sabrina ja draamasarja Riverdale sijoittuvat samaan universumiin, mutta hahmot eivät kohtaa.
Sarjan ensimmäinen kausi julkaistiin Netflix-palvelussa 26. lokakuuta 2018. Sarjan toinen kausi julkaistiin 5. huhtikuuta 2019, ja kolmas kausi 24. tammikuuta 2020. Sarjasta on tulossa vielä neljäs kausi.
Näyttelijät

| 0 | 1 | 2 |
| --- | --- | --- |
|  Kiernan Shipka  | … |  Sabrina Spellman   |
|  Ross Lynch  | … |  Harvey Kinkle   |
|  Miranda Otto  | … |  Zelda Spellman   |
|  Lucy Davis  | … |  Hilda Spellman   |
|  Chance Perdomo  | … |  Ambrose Spellman   |
|  Michelle Gomez  | … |  Mary Wardwell, Lilith   |
|  Jaz Sinclair  | … |  Rosalind Walker   |
|  Lachlan Watson  | … |  Theodore Putnam   |
|  Gavin Leatherwood  | … |  Nicholas Scratch   |
|  Richard Coyle  | … |  Father Faustus Blackwood   |
|  Tati Gabrielle  | … |  Prudence Night   |
|  Adeline Rudolph  | … |  Agatha   |
|  Abigail F. Cowen  | … |  Dorcas   |
Tuotanto

Vuonna 2017 kerrottiin suunnitelmista tuoda Chilling Adventures of Sabrina -sarjakuvaan perustuvaa televisiosarjaa The CW -kanavalle Riverdale-sarjan lisäksi. Saman vuoden joulukuussa ilmoitettiin sarjan siirtyneen Netflix-suoratoistopalveluun. Samalla kerrottiin kahden tuotantokauden tilauksesta.
Sarjan kehittäjä Aguirre-Sacasa vahvisti viralliseksi nimeksi Chilling Adventures of Sabrina samalla kun ilmoitti Kiernan Shipkan kiinnityksestä päärooliin toukokuussa 2018.
Näyttelijä Lucy Davis kertoi uudessa sarjassa olevan paljon kauhua, eikä sitä oikein voi verrata aikaisempaan Sabrina, teininoita -sarjaan.
Aiheesta muualla

Sabrina: Pimeällä puolella Netflix.com sivustolla
Sabrina: Pimeällä puolella Internet Movie Databasessa (englanniksi)
Salil eka salil vika

| ”Salil eka salil vika” Musta Barbaari |
| --- | --- | --- |

Singlen tiedot
 Julkaistu: 23. elokuuta 2013
 Tuottaja(t): Palmroth
 Tyylilaji: rap
 Kesto: 03.00
 Levy-yhtiö: Monsp Records
Musta Barbaarin muut singlet
|   | ”Salil eka salil vika” 2013 | ”Kuka pelkää pimeet” 2015 |
"Salil eka salil vika" on suomalaisartisti Musta Barbaarin kappale. Sen julkaisi Monsp Records digitaalisesti ladattavana debyyttisinglenä 23. elokuuta 2013. Kappaleen on sanoittanut Ruudolf, sen kertosäkeellä laulaa Aksim, ja tuotannosta vastaa Palmroth. Sanoituksiltaan kappale kertoo uhoavaan tyyliin mustien miesten oloista Suomessa. Kappaleelle on tehty myös musiikkivideo, joka julkaistiin videopalvelu YouTubessa kolme päivää ennen singlen julkaisua. Marraskuussa 2013 suomenvirolainen artisti Mäkki julkaisi kappaleesta oman versionsa, nimeltään "Laival eka laival vika". "Salil eka salil vika" pääsi kaupallisista listoista singlelistan kärkeen sekä latauslistan kuudennelle sijalle.
Kappalelista

Digitaalinen lataus
Salil eka salil vika – 3.00
Listasijoitukset

| Lista | Paras sijoitus |
| --- | --- |
Suomen virallinen singlelista: 1 
Suomen virallinen latauslista: 6
Seogwipo

| Seogwipo 서귀포 |
| --- | --- |
 Seogwipon satama
 Seogwipon alue korostettuna punaisella
Valtio:  Etelä-Korea
Provinssi:  Jeju
Pinta-ala:  
 – Kokonaispinta-ala:  870,7 km²
Väkiluku (2010):  155 500
 – Väestötiheys:  178,6 as./km²
 
 www.seogwipo.go.kr 
Infobox OKVirheellinen NIMI-arvo: 
Seogwipo (hangul: 서귀포시; hanja: 西歸浦市; uudistettu latinisaatio: Seogwipo-si) on kaupunki Etelä-Koreassa Jejun provinssissa. Vuonna 2011 kaupunkialueella oli noin 85 000 asukasta. Vuonna 2006 kuntaliitoksessa kaupunkiin liitettiin myös viereinen Namjejun maalaiskunta. Seogwipo kattaa nyt 47 prosenttia Jejun saaresta, ja koko kunnan yhteinen väkiluku oli vuonna 2010 noin 155 500.
Seogwipo sijaitsee Hallasan-vuoren etelärinteellä. Sen keskustaan noustaan satamasta jyrkkää rinnettä. Appelsiinitarhojen ympäröimä kaupunki on suosittu matkailukohde, jossa on paljon hotelleja.
Seogwipoon pääsee saaren pääkaupungista Jejusta linja-autolla joko saaren länsi- tai itäreunaa pitkin (2 tuntia 40 minuuttia) tai saaren keskustan vuoristoreittiä (1 tunti 20 minuuttia).
Aiheesta muualla

Kuvia tai muita tiedostoja aiheesta Seogwipo Wikimedia Commonsissa
Salamajärven kansallispuisto

Salamajärven kansallispuiston tunnus
| --- | --- |
Sijainti:  Perho, Kivijärvi, Kinnula Suomi
Pinta-ala:  62
| --- | --- |
Tyyppi:  Kansallispuisto 
Perustettu:  1982
Kävijämäärä:  25 300 (2023)
Hallinto:  Metsähallitus
muokkaa - muokkaa wikitekstiä - muokkaa Wikidataa
Salamajärven kansallispuisto sijaitsee Perhon, Kivijärven ja Kinnulan kuntien alueella kahdessa maakunnassa, Keski-Suomessa ja Keski-Pohjanmaalla. Kansallispuisto on pinta-alaltaan 62 neliökilometriä, ja se on perustettu vuonna 1982. Aluetta hoitaa Metsähallitus. Puiston eteläreunasta se rajoittuu Salamanperän luonnonpuistoon.
Salamajärven kansallispuisto tunnetaan metsäpeuroistaan ja Suomenselän vedenjakaja-alueena. Kansallispuistossa on peurojen lisäksi aarnimetsiä, pieniä metsäjärviä, suota ja pirunpeltoja.
Kansallispuistosta alkaa Peuran polku -retkeilyreitistö, joka sisältää noin 115 kilometriä retkeilyreittejä aina Perhosta Reisjärvelle saakka.
16. kesäkuuta 2007 Salamajärven kansallispuisto juhli 25-vuotisuuttaan muun muassa ensimmäisellä Koirajärven erämaalaulut -tapahtumalla, jonka järjesti Kivijärven Saunakylän kyläyhdistys ry.
Aiheesta muualla

Kuvia tai muita tiedostoja aiheesta Salamajärven kansallispuisto Wikimedia Commonsissa
Luontoon.fi – Salamajärven kansallispuisto
Salamajärven kansallispuistoa
Salamajärven kansallispuistoa
Salim Laïbi

Salim Laïbi (s. 1975) on ranskalainen hammaslääkäri, joka on tullut tunnetuksi salaliittoteorioiden esittämisestä nimimerkillä Le Libre Penseur. Hän on sukua entiselle Algerian pääministeri Kasdi Merbahille. Laïbia on kuvailtu ”enemmän tai vähemmän” QAnon-liikkeen piirissä olevaksi toimijaksi.
Laïbi toimi Marc-Édouard Naben sivun webmasterina vuosina 2004–2009. Vuonna 2010 hän perusti oman Le Libre Penseur -sivustonsa. Laïbi toimi Kémi Séban Imperialismin kirottujen liikkeen esoteriasta ja okkultismista vastanneena johtajana. Toukokuussa 2014 hän osallistui ”toisinajattelun” kongressiin Hervé Ryssenin kaltaisten antisemitistien kanssa.
Laïbi sai Ranskan vuoden 2012 parlamenttivaalissa 241 ääntä. Hän sai julkisen tuen Dieudonné M'bala M'balalta ja Alain Soralilta. Laïbi on julkaissut monia kirjoja. Vuonna 2020 hänen blogissaan oli keskimäärin 270 000 kävijää kuukausittain. Facebookissa hänellä oli samaan aikaan 106 000 seuraajaa ja Youtube-kanavalla 143 000 tilaajaa. Vuonna 2020 Laïbi alkoi juontaa Youtubessa yhteistä lähetystä Jean-Jacques Crèvecœurin, Christian Tal Schallerin ja Chloé Frammeryn kanssa. Huhtikuussa 2021 Laïbin Youtube-kanava poistettiin useiden misinformaatiosta annettujen varoitusten jälkeen. Väärät tiedot olivat koronapandemiaa koskeneita. Laïbi siirtyi levittämään väitteitään Odysee-alustalle.
Vuonna 2017 Laïbin entinen yhteistyökumppani, salaliittoteoreetikko Alain Soral tuomittiin sakkorangaistukseen kunnianloukkauksesta Laïbia kohtaan. Samana vuonna Laïbi itse tuomittiin toisen entisen yhteistyökumppaninsa, Dieudonné M'bala M'balan elämänkumppanin yksityisyyden loukkaamisesta.